Diari Oficial de la Generalitat Valenciana


Sumari del DOGV 116, del 11-08-1983 (1983/802373)

RESOLUCIÓ d'11 de juliol de 1983 de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes en concepte de subvenció per a la conservació, reparació i reforma de centres dedicats a la prevenció, atenció, integració, tractament, rehabilitació i/o assistència a la família, infància i joventut, transeünts, minories ètniques i d'altres, toxicomans, drogadictes, vells i disminuïts, associacions i federacions amb la mateixa finalitat i equips de Serveis Socials de base.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/07/11/(2)/dof/vci/html**

### Dades del document

Número de DOGV
:   116

Data del DOGV
:   11-08-1983

Secció del DOGV
:   DISPOSICIONS GENERALS

Número del document
:   1983/802373


Data del document
:   11-07-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució d'11 de juliol de 1983, de la Direcció General de Serveis Socials, de la Conselleria de Sanitat, Seguretat Social i Treball, per la qual es convoquen ajudes, en concepte de subvenció per a la conservació, reparació i reforma de centres dedicats a la prevenció, atenció, integració, tractament, rehabilitació i/o assistència a la família infància i joventut, transeünts, minories ètniques i d'altres, toxicòmans, drogadictes, vells i disminuïts, Associacions i Federacions amb la mateixa finalitat i Equips de Serveis Socials de Base.  
La necessitat d'atendre determinats Serveis Socials fa necessari que la Conselleria de Sanitat, Seguretat Social i Treball convoque ajudes en concepte de subvenció, sempre dins de les limitacions pressupostàries, per atendre la conservació, reparació i reforma de Centres dedicats a la prevenció, atenció, integració, tractament, rehabilitació i/o assistència a la familia, infància i joventut, transeünts, minories ètniques i d'altres, toxicòmans, drogaaddictes, vells i disminuïts, associacions i federacions amb la mateixa finalitat i equips de Serveis Socials de base.   
Quan a la sol·licitud, tramitació, resolució i pagament d'aquestes ajudes, seran regulades per les disposicions d'aplicació general i per allò que específicament estableix aquesta resolució.   
En atenció a aquests motius i d'acord amb les disposicions legals aplicables, he resolt:   
Primer  
Es convoquen amb càrrec a l'exercici econòmic corresponent a l'any 1983, ajudes en concepte de subvenció per a la conservació, reparació i reforma de centres dedicats a la prevenció, atenció, integració, tractament, rehabilitació i/o assistència a la familia, infància i joventut, transeünts, minories ètniques i d'altres, toxicòmans, drogaaddictes, ancians i disminuïts, associacions i federacions amb la mateixa finalitat i equips de Serveis Socials de base.   
Segon: Concepte de la subvenció  
L'ajuda s'atorgarà en concepte de subvenció per contribuir a les despeses de les obres de conservació, reparació i reforma de Centres dedicats a la prevenció, atenció, integració, tractament, rehabilitació i/o assistència a la familia, infància i joventut, transeünts, minories ètniques i d'altres, toxicòmans, drogaaddictes, vells i disminuïts, associacions i federacions amb la mateixa finalitat i equips de Serveis Socials de base.   
Tercera: Sol·licitants  
Podran sol·licitar aquestes ajudes les Corporacions Locals, Institucions, Centres especialitzats, Associacions, Federacions i Cooperatives, amb personalitat Jurídica, sense finalitats lucratives, als quals corresponga la titularitat del centre per al qual se sol·licita la subvenció.   
Cuarta: Exclusions  
U.-Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les Entitats de Crèdit i Caixes d'Estalvi.   
c) I.es empreses privades que es dediquen a l'atenció de llurs empleats i familiars i que ocupen amb això fins el 75%.   
Dos.-Tampoc no podran sol·licitar-se subvencions per a:   
a) Obres fetes amb anterioritat a la sol·licitud.   
b) Obres subvencionades en exercicis anteriores i per idèntic concepte.   
c) Obres auxiliades per altres entitats en més del 70%.  
d) Obres adreçades a habilitar Centres destinats a distintes finalitats previstes en aquesta convocatòria.   
Cinquena: Documentació  
Per a la petició de la subvenció s'haurà de presentar, per duplicat exemplar, a les Delegacions Territorials de Serveis Socials de la província on radique el Centre per al qual se sol·licita la subvenció, sense perjudici del que disposa l'article 66 de la Llei de Procediment Administratiu, la documentació següent:   
U.-Instància signada per aquell qui tinga la representació legal de l'Entitat sol·licitant o poder suficient, segons model facilitat per la Delegació Territorial.   
Dos.-Poder de representativitat del sol·licitant quan aquest no siga Corporación Municipal.   
Tres.-1. Per a Corporacions Locals:   
Certificació de l'Acord del Ple o C. M. P., en el qual:   
a) S'autoritze la petició d'ajuda.   
b) La Corporació es comprometa a:   
1. Coordinar-se amb la Direcció General de Serveis Socials en la planificació general que aquesta elabore.   
2. Sotmetre's a control públic mitjançant la presentació del pla de treball, el seguiment tècnic i la justificació econòmica.   
3. No variar la destinació del Centre al qual se li dóna la subvenció per un període inferior a 30 anys.   
4. Comunicar a les persones atases o a llurs representants legals la concessió de l'ajuda.   
5. Que a requeriment de la Direcció General de Serveis Socials, quedarà obligat de col·laborar en la satisfacció de la demanda de serveis, tot respectant sempre les característiques de l'entitat i l'adequada qualitat dels serveis.   
6. Certificar que al Pressupost de la Corporació hi ha consignada, o serà consignada, la partida suficient per ferse càrrec de la part de l'obra que no quede auxiliada, i de les despeses corrents subsegüents.   
Tres.-En els altres casos:   
a) Certificació de l'acord de la Junta Directiva, en la qual es faça constar la data de l'acord esmentat i el compromís de la Institució a:   
1. Coordinar-se amb la Direcció General de Serveis Socials en la planificació general que aquesta elabore.   
2. Sotmetre?s a control públic mitjançant la presentació del pla de treball, el seguiment tècnic i la justificació econòmica.   
3. No variar la destinació del Centre al qual es concedeix la subvenció per un període inferior a 30 anys.   
4. Comunicar a les persones atases o a llurs representants legals la concessió de l'ajuda.   
5. Que a requeriment de la Direcció General de Serveis Socials, quedarà obligat a col·laborar en la satisfacció de la demanda de serveis, tot respectant sempre les característiques de l'entitat i l'adequada qualitat dels serveis.   
b) Recursos econòmics de la Institució, amb l'explicació dels destinables a l'obra i les despeses que aquesta origine.   
Quatre.-Memòria, amb especificació de:   
a) Finalitat de la Institució.   
b) Serveis que es presten i objectius que es pretenen cobrir.   
c) Número de places, actuals, disponibles i/o cobertes i previstes, si hi hagués variació.   
d) Projecte de funcionament o programació per a l'any en curs.   
Cinc.-Quan escaiga (segons els casos):   
a) Còpia dels Estatuts, compulsada mitjançant diligència de la Delegació Territorial.   
b) Document acreditatiu del número de registre d'Associacions o Entitats.   
c) Autorització del Protectorat o Patronal per realitzar la inversió i l'obra.   
Sis.-Certificació del Secretari de la Corporació o de la Junta Directiva que les obres que es pretenen realitzar no estan executades amb anterioritat a la petició de subvenció.   
Set.-1. (Per a obres de menor quantia.)   
S'entén per obres de menor quantia aquelles que, sense comportar un canvi d'ús de l'edificació, no n'afecten l'estructura i/o façana i no necessiten determinacions o condicions tècniques particulars a judici de la Direcció General de Serveis Socials. S'hi documentarà amb:   
a) Memòria valorada amb descripció de les unitats d'obra fonamentals, amb preus unitaris, signada pel contractista (fent constar DNI o CIF i domicili).   
b) Certificat de seguretat, d'adequació i de compliment de la normativa vigent, signat per tècnic competent.   
c) Pla (o croquis) de distribució en què s'assenyale l'obra objecte de la sol·licitud.   
Set.-2. Per a altres obres:   
a) Certificat del Secretari de l'Ajuntament fent-hi constar el compliment de la normativa urbanística aplicable.   
b) Projecte bàsic i d'Execució amb:   
1. Memòria en què es justifique el programa de necessitats, especificant-hi la integració i/o relació amb altres equipaments de serveis socials (respecte a l'àrea urbana d'influència i/o respecte a la comarca); declaració de compliment de la normativa vigent aplicable (urbanística, de seguretat, normes bàsiques, d'edificació, supressió de barreres arquitectòniques, etc.).   
2. Plans, explicitant-hi els llocs significants de la trama urbana (zones lliures, espais verds, altres serveis; i la connexió i/o relació amb el nucli urbà i/o barrri); plans de conjunt i de detall.   
3. Plec de condicions particulars en què es determine el termini d'execució, termini de garantia i condicions econòmiques, clàusules de revisió de preus, si n'hi hagués (en aquest cas s?hi inclourà la fórmula polinòmica de revisió corresponent), obres completes, etc.   
4. Pressupost, integrat o no per d'altres de parcials, amb expressió dels preus unitaris descompostos, estat detallat de medicions i aplicació de preus.   
c) Temps parcials d'execució d'obra, amb excepció de llurs pressupostos parcials corresponents.   
Set.-3. En el cas de revisió de preus d'obres subvencionades en l'exercici anterior per aquesta Conselleria:   
a) Contracte d'adjudicació, degudament diligenciat, en què figure la clàusula de revisió de preus i la fórmula polinòmica a aplicar i els terminis d'execució i d'aplicació.   
b) Pressupost actualitzat per la part d'obra pendent i signat pel facultatiu competent, amb explicitació dels índexs utilitzats.   
Set.-4. En el cas d'obres addicionals o modificats d'obres subvencionades en l'exercici anterior, per aquesta Conselleria:   
a) Certificació de l'Acord del Ple (o Comissió Permanent) de la Corporació o Junta Directiva (segons els casos) en què queda aprovada l'obra addicional o modificada i en el qual es fan extensius els compromissos establerts per a les obres conformement a l?apartat tres d'aquesta convocatòria.   
b) Proyecte d'ampliació i/o modificació amb documents corresponents, segons l'apartat 7.2.   
Vuit.-En aquells supòsits en què:   
a) S'hagués presentat expedient en la convocatòria de l'exercici anterior, en el qual ya es féu constar els requisits continguts a l?apartat dos , quatre i cinc d'aquesta convocatòria, queden dispensats d'incloure'ls en aquesta nova petició, sempre que no s'haguessen produït variacions en les dades o els requisits ja esmentats.   
Sisena: Termini de presentació  
El termini de presentació de sol·licituds finalitzarà el 14 d'octubre de 1983.   
Setena: Tramitació  
U.-Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades, haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, arxivant-se sense més tràmit en cas contrari.   
Dos.-Les Delegacions esmentades podran reclamar a l'Entitat, Institució o Centre les dades, documents o aclariments que consideren necessari per completar l'expedient.   
Tres.-La Delegació Territorial corresponent incorporarà informe social a l'expedient, en funció de les dades que hi obren i de les que resulten de les comprovacions que estime oportú dur a terme, sobre la procedència de concedir, reduir o denegar l'ajuda sol·licitada.   
Quatre.-Completat l'expedient, seran remesos a la Direcció General de Serveis Socials, l'original i una còpia d'aquest, i l'altra restarà en poder de la Delegació Territorial.   
Cinc.-La Direcció General de Serveis Socials, a la vista dels expedients, podrà recaptar els informes dels Organismes i Entitats que estime oportuns per resoldre millor l'expedient.   
Sis.-Amb anterioritat a la concessió, la Direcció General de Serveis Socials podrà disposar que s'efectue una omprovació sobre la veracitat de les dades aportades pels peticionaris.   
Vuitena: Resolució d'expedients  
La Direcció General de Serveis Socials adoptarà la resolució que escaiga, a la vista de l'expedient, de les necessitats reals que se?n desprenguen i de la planificació general que aquesta haja disposat.   
Aquesta resolució serà notificada als interessats, així com a la Delegació Territorial corresponent.   
Novena: Recursos  
Contra la Resolució que dicte la Direcció General de Serveis Socials els interessats podran interposar recurs d'alçada davant l'Excm. Sr. Conseller de Sanitat, Seguretat Social i Treball, en el termini de quinze dies comptats a partir del següent al de la notificació de la resolució.   
Contra les resolucions dels recursos d'alçada podrà interposar-se recurs contenciós administratiu, conformement al que disposa la Llei reguladora d'aqueixa Jurisdicció.   
Deu : Justificació de la despesa i pagament de les subvencions   
U.-En les obres tramitades com de menor quantia, realitzades per:   
a) Corporacions Locals, serà remitida Certificació d'obra expedida per tècnic competent, en la qual es farà constar la realització de l'obra segons la normativa vigent, aprovada per la Corporació, i en la qual constarà la recepció de l'obra per la Corporació esmentada.   
b) Altres entitats, es remitirà:   
1. Certificació formulada i segellada per l'entitat receptora en la qual es faça constar la realització de l'obra i la conformitat amb aquesta.   
2. Factura expedida per l'empresa o contractista que hagués realitzat l'obra (fent-ne constar el nom., domicili, D. N. I. o C. I. F.), desglossant els diferents conceptes i els imports parcials.   
Dos.-En les altres obres, hom procedirà així:   
a) Una vegada comunicada la concessió de l'ajuda s'haurà de remitir un exemplar del projecte visat pel Col·legi Oficial corresponent (amb anterioritat a la presentación de la primera certificació de l'obra).   
b) Efectuada l'adjudicació i/o contractació de l'obra serà remitit original i còpia autentificada del contracte celebrat amb l'adjudicatari.   
c) L'incompliment dels subapartats a) i b) motivarà l'anul·lació de l'ajuda concedida.   
d) La justificació dels pagaments serà realitzada a través de certificació o certificacions, extesa a origen, de l'obra realitzada i valorada d'acord amb el projecte presentat (aquestes certificacions seran realitzades d'acord amb el model oficial d 'aquesta Conselleria. No s' hi inclouran honoraris de projectes).   
e) La darrera certificació (si n'hi hagués vàries) serà, almenys, del 15% de l?import total de l?obra, i s?hi adjuntarà:   
1. Rebut del contractista justificatiu d'haver cobrat l'import corresponent al percentatge no cobert per la subvenció.   
2. Acta notarial en què es fuga constar l'afectació durante 30 anys de l?edifici objecte de l?obra a la finalitat que va servir de base a la petició, i així es farà figurar, en el termini de dos mesos, en escriptura pública i en posterior inscripció al Registre de la Propietat, i se'n remitirà un certificat a aquesta Conselleria.   
Tres.-A la documentació assenyalada s'hurà d'acompanyar en tots els casos i en el moment adient:   
a) Notificació de l'entitat bancària i número de compte on hauran de situar-se els fons de l'ajuda, per duplicat exemplar.   
b) Una vegada rebuda l'ajuda, se'n notificarà la recepció en el termini de 15 dies, explicitant la quantitat rebuda, el concepte i l'aplicació d'aquesta i justificant/s del pagament al contractista.   
Onze  
L'incompliment total o parcial de qualsevulla de les condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional constituirà causa determinant de la renovació de l'ajuda i del reintegrament per part del Centre, previ requeriment de la Direcció General de Serveis Socials, que si no és atés promourà l'acció efectiva prevista a l'Estatut de Recaptació de Dèbits de l'Estat No Tributaris, sense perjudici de les accions civils, penals o d'altre ordre que, en cada cas, s'escaiguen.   
València, 11 de juliol de 1983.   
El Director General de Serveis Socials,   
ALFONS GARCIA I NINET


Còpia Permalink ELI